ອົງການອະນາໄມໂລກ ເປັນຫ່ວງ ກ່ຽວກັບ ບັນຫາໂຣກຈິດ ທີ່ຖືກປະປ່ອຍ ຢູ່ໃນ ກຳປູເຈຍ
ພະຍາດໂຣກຈິດ ເປັນບັນຫາໃຫຍ່ ໃນກຳປູເຈຍ ອັນເກີດມາຈາກ ຜົນສະທ້ອນຂອງ ການຂ້າລ້າງເຊື້ອຊາດເຜົ່າພັນ ຂອງ ປອນປົດ ຜູ້ນຳ ສະໄໝຂະເໝນແດງ.
ກຳປູເຈຍມີສະຖິຕິກ່ຽວກັບບັນຫາໂຣກຈິດ ຮ້າຍແຮງທີ່ສຸດໃນ ໂລກ ສ່ວນ ໃຫຍ່ ກໍເນື່ອງມາຈາກຜົນກະທົບ ໃນການຂ້າລ້າງ ໂດຍອຳນາດການປົກຄອງ ປອນປົດ ຂອງພວກຂະເໝນແດງ ບໍ່ພໍພຽງແຕ່ເທົ່ານັ້ນ ການໃຫ້ບໍລິການດ້ານ ໂຣກຈິດ ຍັງບໍ່ໄດ້ ຮັບເງິນສະໜັບສະໜຸນພຽງພໍ ແລະອີງຕາມຄຳເວົ້າ ຂອງອົງ ການອະນາໄມໂລກແລ້ວ ແມ່ນ “ບໍ່ໄດ້ຮັບການເອົາໃຈໃສ່ ຢ່າງ ຮ້າຍແຮງ ” ມີຮ່ອງຮອຍເລັກນ້ອຍທີ່ສະແດງໃຫ້ເຫັນວ່າ ຈະມີ ການປ່ຽນແປງໃນອະນາຄົດອັນໃກ້ນີ້ ສ່ວນນຶ່ງກໍເນື່ອງຈາກວ່າ ບັນດານັກສຶກສາກຳປູເຈຍ ພາກັນມີຄວາມສົນໃຈທາງດ້ານ ວິຊາອາຊີບຈິດຕະແພດ Robert Carmichael ມີລາຍງານ ຈາກ ນະຄອນພະນົມເປັນ ຊຶ່ງ ກິ່ງສະຫວັນ ຈະນຳມາສະເໜີທ່ານ ຄລິນິກຈິດຕະແພດ ຢູ່ໂຮງໝໍ ຂະແມ-ໂຊວຽດ ຂອງລັດຖະບານ ໃນນະຄອນຫຼວງພະນົມເປັນ ເປັນບ່ອນນຶ່ງທີ່ມີຄົນມາປິ່ນປົວຫລາຍທີ່ສຸດໃນກຳປູເຈຍ ຜູ້ອຳນວຍການຄລິນິກ ທ່ານ Yem Sobotra ກ່າວວ່່າ ເມື່ອສິບຫ້າປີກ່ອນ ມີຜູ້ມາປິ່ນປົວລະຫວ່າງ 70 ຫາ 150 ຄົນຕໍ່ມື້ ເວລາວີໂອເອ ໄປຢ້ຽມຢາມໃນເດືອນເມສາທີ່ຜ່ານມາ ມີ ຜູ້ໄປປົວສະເຫລ່ຍແລ້ວ 400 ຄົນໃນແຕ່ລະມື້ ມີການບໍລິການໃນດ້ານໂຣກຈິດແຕ່ພຽງເລັກນ້ອຍຢູ່ຕາມຊົນນະບົດ ບ່ອນທີ່ຊາວກຳປູ ເຈຍສ່ວນໃຫຍ່ພາກັນອາໄສຢູ່ ແລະບັນດາຄົນປ່ວຍ ຕ້ອງໄດ້ພາກັນມາຫາ ສູນກາງ ແບບນີ້ເພື່ອທຳການປິ່ນປົວ ແຕ່ວ່າມີຈິດຕະແພດພຽງແຕ່ 10 ຄົນ ແລະນາງພະຍາບານໃນຈຳນວນເກືອບທໍ່ກັນ ຄົນປ່ວຍເກືອບທັງໝົດ ມີເວລາພຽງແຕ່ບໍ່ເທົ່າໃດນາທີ ກ່ອນອອກຈາກໂຮງ ໝໍໄປພ້ອບກັບ ຢາກ່ອງນຶ່ງ ດຣ Yom Sobotra ກ່າວວ່າ ເຂົາເຈົ້າສາມາດເຮັດໃຫ້ດີຂື້ນໄດ້ກວ່ານີ້ ຖ້າໄດ້ ຮັບທຶນ ຮອນຕື່ມຂຶ້ນ ດຣ Yom Sobotra ກ່າວວ່າ ບັນຫາທ້າທາຍ ບໍ່ໄດ້ຢຸດຢູ່ທີ່ນັ້ນ ກຳປູເຈຍ ຂາດຢາສະໄໝໃໝ່ ທີ່ໃຊ້ກັນຢູ່ໃນ ຫວຽດ ນາມ ແລະໄທ ທີ່ເປັນປະເທດເພື່ອນບ້ານ ບັນຫາໂດຍສະເພາະ ກໍແມ່ນ ໃນເວລາສັ່ງຢາ ໃຫ້ຄົນປ່ວຍ ທີ່ມີສະພາບບັນຫາຫົວໃຈ ນອກນັ້ນ ກໍຍັງມີຄວາມຕ້ອງການຈິດຕະແພດຫລາຍຂື້ນ ແຕ່ກໍມີບັນດາຊາວໜຸ່ມ ທີ່ເບິ່ງ ຄືວ່າມີຄວາມສົນໃຈໃນເລື້ອງນີ້ ໃນທົ່ວປະເທດ ມີພຽງແຕ່ນັກສຶກສາຫົກຄົນ ທີ່ກຳລັງຮຽນວິຊານີ້ ຊຶ່ງຈະໃຊ້ເວລາ ຢູ່ສາມ ປີ ບັນດາຜູ້ຊ່່ຽວຊານ ໄດ້ຖິ້ມໂທດໃສ່ເລື້ອງເງິນເດືອນຕຳ່ໂພດ ແລະບັນຫາທ້າທາຍ ຂອງການຮຽນຈິດຕະແພດ ອົງການ TPO ກຳປູເຈຍ ເປັນອົງການທີ່ໄດ້ຮັບ ຄວາມເຄົາລົບນັບຖືໃນດ້ານໂຣກຈິດ ທີ່ ບໍ່ຫວັງຜົນກຳໄລ ດຣ Chhim Sotheara ຫົວໜ້າອົງການ TPO ກ່າວວ່າ ກຳປູເຈຍ ມີຄວາມຕ້ອງການຫລາຍຢ່າງ ແຕ່ມີຊັບພະຍາກອນພຽງເລັກນ້ອຍ ໂດຍສະເພາະຢູ່ຕາມເຂດຊົນນະບົດ ແລະ ລັດຖະບານກໍບໍ່ໄດ້ໃຫ້ການຊ່ວຍເຫລືອຢ່າງພຽງພໍ ໂຄງການທີ່ມີການໂອນຄວາມຊຳນິຊຳນານ ອາດຈະຊ່ວຍເຫລືອໄດ້ ດຣ Chhim Sotheara ກ່າວວ່າ ຢູ່ທີ່ ກະຊວງໂຣກຈິດ ແລະຕິດສິ່ງເສບຕິດ ທີ່ຫາກໍສ້າງຕັ້ງຂຶ້ນໃໝ່ ຂອງລັດຖະບານ ຮອງຜູ້ອຳນວຍການ ດຣ Muny Sothara ກ່າວວ່າ ບັນຫາຕ່າງໆໄດ້ດີຂື້ນຫວ່າງບໍ່ ເທົ່າໃດປີທີ່ຜ່ານມາ ແຕ່ກໍຮັບຮູ້ວ່າຍັງຕ້ອງເພີ້ມເຕີມອີກຫຼາຍສິ່ງຫຼາຍຢ່າງ ດຣ Muny Sothara ກ່າວວ່າ “ໃນອະນາຄົດນີ້ ພວກເຮົາຕ້ອງໄດ້ປັບປຸງຄຸນນະພາບ ຂອງບັນດາພະນັກງານທີ່ໄດ້ຮັບການເຝິກແອບຢູ່ໃນປັດຈຸບັນແທນແລະ ນອກນັ້ນຍັງ ຕ້ອງໝູນໃຊ້ບັນດານາຍໝໍທີ່ຈົບໃໝ່ ແລະນາງພະຍາບານ ເພື່ອຈະບໍລິຫານງານໜ່ວຍ ຈິດຕະແພດຫລາຍຂື້ນຢູ່ໃນເຂດຕ່າງໆ ” ເຖິງແມ່ນວ່າໄດ້ມີຮ້ອງຂໍຊຳ້ແລ້ວ ຊຳ້ອິກກໍຕາມ ແຕ່ບັນດາເຈົ້າໜ້າທີ່ ກໍບໍ່ສາມາດບອກ ວີໂອເອ ໄດ້ວ່າມີນາຍໝໍ ແລະນາງພະຍາບານຈັກຄົນ ທີ່ໄດ້ຮັບການເຝິກອົບຮົມກ່ຽວ ກັບພື້ນຖານຂອງໂຣກຈິດ ແລະຈາກການໄດ້ຮັບທຶນທີ່ຢູ່ໃນຂອບເຂດຈຳກັດ ບາງທີ ນຶ່ງລ້ານໂດລາຕໍ່ປີນັ້ນ ຈຶ່ງມີ ທ່າທາງວ່າ ບັນດາຜູ້ຕ້ອງການຢາກໄດ້ຮັບບໍລິການດ້ານໂຣກຈິດທີ່ດີຂື້ນນັ້ນ ຄົງຈະບໍ່ ໄດ້ເຫັນການປັບປຸງໃຫ້ດີຂື້ນໃນໄວໆນີ້ ແຕ່ຢ່າງໃດເລີຍ A skills-transfer program would help, he said